google/wiki40b huggingface dataset:
Sovjet-Nytt

Sovjet-Nytt var en ukeavis som ble utgitt av presseavdelingen ved Sovjetunionens ambassade i Norge i perioden 1951 til 1990. Avisa avløste den tidligere Nytt fra Sovjet-samveldet (1946–1951). Avisa fungerte som et talerør for Sovjetunionens offisielle politikk, og brakte blant annet sovjetiske lederes taler som egne bilag.
Madhyamakālaṃkāra

Madhyamakālaṃkāra er en kort buddhistisk tekst fra det 8. århundre som ble skrevet av den indiske madhyamakafilosofen Śāntarakṣita (725–788). Teksten antas å ha blitt forfattet på sanskrit, men er idag bare bevart på tibetansk i en oversettelse fra sanskrit foretatt av Surendrabodhi og Jñānasūtra.
Teksten inneholder en filosofisk syntese av den konvensjonelle sannhet i Yogacara og den ultimate sannhet i madhyamaka, assistert av buddhistisk logikk med en lengre diskusjon av verken en eller mange-argumentet.
Mandalskameratene i 2018

Serie

Thomas Aukland
     Peter Kjellby
    Peder Dovland
    Mads-Andreas Larsen
   Ali Faisal Saleh Al-Badrani
  Tor Olve Fagnastøl
  Joacim Holtan
  Endre Omland
  Stian Simonsen
 Stein Ove Abrahamsen
 Aleksander Hagen
 Henrik Syvertsen Haaland
 Bård Høksaas
 Vegar Landaas
 Inge Nilsen
 Trym Askildsen Oftebro
 Sverre Salvesen Skjørten
 Mads Bertelsen Sveindal
 Bendik Valand
 Tobias Aanensen
 

Cupen

Peter Kjellby
Namsskogan Familiepark

Namsskogan Familiepark er en dyre- og fornøyelsespark i Namsskogan kommune i Namdalen, Trøndelag fylke. Parken ligger rundt Tronestjønna, ved tettstedet Trones, langs E6. Parken åpnet i 1989 og hadde i 2011 over 52 000 besøkende. Om sommeren er parken åpen hver dag, mens det resten av året tas imot forhåndsavtalte grupper. Om vinteren finnes et lite alpinanlegg inne i parken, rett ved de store rovdyrene. 
I Namsskogan Familiepark finnes det over 30 ulike arter av dyr, blant annet bjørn, ulv, gaupe, rødrev, fjellrev, jerv, oter, elg, hjort, tiur, hare, pinnsvin, rein, ilder og mange andre kjæledyr, fugler og husdyr. 
Det er også en rekke aktiviteter i parken, som alpinracer, bungeetrampoline, krasjbåter og tøffingetårn. Hver sommer spilles det magiske rocketeateret Rebella Hex. Parken byr dessuten på håndverkere i arbeid, eget galleri, kafeer og en butikk. I 2012 bygger Namsskogan Familiepark et eget teaterbygg til Rebella Hex.
Peder Severin Krøyer

Maler

Krøyers offisielle debut som maler regnes til 1871 da han stilte ut et maleri av vennen Frans Schwartz på Charlottenborg.  
Stor betydning fikk møtet med kunstsamleren Heinrich Hirschsprung i 1874. Han kjøpte Krøyers første malerier og var med på å finansiere studiereiser til utlandet. Deres livslange vennskap er hovedårsaken til at Den Hirschsprungske Samling i tillegg til Skagens Museum har en stor del av Krøyers verker. 
Studiereisen førte Krøyer til Tyskland og Frankrike hvor han arbeidet og studerte i flere år. I 1878 reiste han til Spania og Italia hvor han besøkte Firenze, Siena og Roma. Her malte han det store og kontroversielle sosialrealistiske verket Italienske landsbyhattemagere. Han var representert med dette maleriet på en internasjonal kunstutstilling i Wien i 1882.

De siste årene

Krøyers liv kom etter hvert til å bli preget av sykdom; han var blitt smittet av syfilis i ungdomsårene og fikk stadig behandling med kvikksølv. Ektefellen forlot ham, og han ble boende alene i Skagen etter skilsmissen.
Han døde i Skagen og ligger begravet på Skagen kirkegård.
Café (magasin)

Café er Sveriges største moteblad for menn med cirka 180 000 lesere hver måned, hvor 78,5 prosent er menn og 21,5 prosent er kvinner. Den inneholder artikler om blant annet mote, nöje og sport. Cafés målgruppe er menn mellom 18 og 40 år, som bor i by. Cafés TS-kontrollerede opplag (hele år 2005) er 42 600 solgte eksemplar per måned.
Café ble startet i mai 1990 og ble utgitt av det nå nedlagte svenske forlaget Rosenudde förlag. Café var den første i Sverige av en nye type av livsstilsmagasin for unge menn, som har vokst frem gjennom 1990-tallet. I desember 1991 ble bladet kjøpt av Hachette Sverige AB, en del av verdens største magasinsforlag Hachette Filipacchi Médias, med hovedkontor i Paris og utgivinger i 34 land over hele verden. Blant de mer en 200 avisene og magasinene finnes ledende varemerker som Café, Elle, Paris Match, Premiere, Red, Quo med flere. 2007 kjøpte Allers förlag Hachettes svenske del og tok dermed over utgivingen av magasinene Café, Elle, Elle Interiör, Elle Mat & vin og Elle Lyx i Sverige.
Café profilerer seg først og fremst som et motemagasin og jevnfører seg med tilsvarende amerikanske og engelske som Esquire og GQ.
Gnorimus subopacus

Utseende

En ganske stor (14-20 millimeter), kraftig, delvis metallisk farget skarabide. Hode, forkropp og bein er gjerne grønnlig metalliske, dekkvingene ofte brunlige med små, hvite flekker. Bakkroppsspissen, som stikker ut bak dekkvingene, er kledt med korte, lyse hår. Hodet er firkantet, flatt med små fasettøyne. Pronotum er litt bredere enn langt, med rundede sider. Dekkvingene er mye bredere enn pronotum, litt utvidete bakover. Beina er forholdsvis lange.

Levevis

Larvene lever i mulden som samler seg inne i hule trær, trolig mest av bøk og eik. De voksne billene er dagaktive og finnes gjerne på blomstene av skjermplanter og andre åpne blomster. De er aktive men noe trege flygere.

Utbredelse

Arten er utbredt i det østlige Sibir, det nordlige Kina, Korea og Japan.
Hans Arne Akerø

Yrkesliv og utgivelser

Akerø har gitt ut flere publikasjoner og har skrevet tre musikkspill. Han er representert med en tekst og en melodi i Norsk salmebok 2013.
Akerø ble ordinert til prest i 1980, og fullførte en doktorgrad i teologi i 2009. Emnet for avhandlingen var Det hellige rom. Han har jobbet i ulike prestestillinger, innen teologisk undervisning, som rektor i Presteforeningen og fra 2010 som seksjonssjef i Kirkerådet. Han har også hatt flere verv i kirkelige organisasjoner og utvalg.
I 2014 var han en av fem kandidater som ble nominert til stillingen som biskop i Nord-Hålogaland. Sammen med domprost i Tromsø, Herborg Oline Finseth og prost i Alta, Olav Øygard, som til slutt ble biskop, ble han utpekt som en av tre kandidater til den siste runden av utpekelsen.
Akerø har skrevet flere artikler som har blitt publisert i diverse bøker, og har i tillegg komponert musikk som har blitt utgitt som korverk og i Norsk salmebok 2013.

Familie

Hans Arne Akerø vokste opp som den eldste av tre sønner i en Frelsesarmé-familie. Det medførte mye flytting over hele landet, og til Danmark.   
NRK-programlederen Dan Børge Akerø er en av Hans Arne Akerøs brødre. Den andre er musikeren Jon Gunnar Akerø.
Saalforste

Saalforste er en del av den bayerske statsskogen, og ligger i Pinzgau i delstaten Salzburg i Østerrike. Skogen på 18 000 hektar har fra 1228 vært i Wittelsbachfamiliens og senere Bayerns eie. Skogen ligger likevel på østerriksk territorium. Skogen har historisk vært gjenstand for stridigheter, og bruken av den ble første gang regulert i 1529 gjennom den såkalte Mühldorf-traktaten og igjen i 1781 gjennom det såkalte Salinenhauptvertrag. Da Salzburg ble en del av Østerrike klarte Ludwig I av Bayern gjennom Salinerkonvensjonen i 1829 å sikre Kongeriket Bayerns forstrettigheter for alltid. Den østerrikske keiseren erklærte at Die Saalforste gehören auf unwiderrufliche Zeiten zu Bayern og gav nabostaten enkelte andre rettigheter. Saalforste forvaltes av de bayerske forstmyndighetene i Sankt Martin bei Lofer som bayersk eiendom.
Kenneth C. Coleman kraftverk

Kenneth C. Coleman kraftverk er et varmekraftverk i Hancock County, delstaten Kentucky, USA. Det har en installert produksjonskapasitet på 602 MW, fordelt på 3 blokker / turbiner. Operatør er Western Kentucky Energy Co. Brenselkilden er kull.
Muyeol av Silla

Bakgrunn

Kong Taejong Muyeol ble født med "hellig blod"-rangen seonggol. Hans far, Gim Yongsu (金龍樹), var en av sønnene til Sillas tjuefemte konge, Jinji. Da Jinji ble styrtet i 579 ble alle medlemmer av hans gren av kongefamilien, inkludert Gim Yongsu, regnet for uegnede til å herske over kongedømmet. Men siden Yongsu var en av de få gjenværende seonggolene, og siden han giftet seg med en seonggol-prinsesse, kong Jinpyeongs datter Cheonmyeong, ble deres barn dermed en seonggol med rett til å kreve tronen. Gim Yongsu ble så et mektig medlem av rikets regjering, men siden mistet han all makta til Gim Baekban, kongens bror. For å overleve gikk han med på å bli degradert til jingol, rangen under seonggol. Slik mistet han sin mulighet til å bli konge, og det samme skjedde med hans sønn Gim Chunchu. Men da alle seonggolene var døde måtte man finne en jingol til å overta tronen. Medlemmene av regjeringa ville ha Gim Alcheon (aka. So Alcheon), som da var sangdeung, den øverste stillinga i regjeringa, til å overta tronen. Hans far var en seonggol som hadde giftet seg med en jingol slik at hans sønn ikke ville bli en seonggol og dermed måtte ta del i kampen om tronen. Men Kim Yu-sin støttet Gim Chunchu, og Gim Alcheon nektet å bli konge, og støttet heller Gim Chunchu, som dermed ble satt på tronen.
Bergans fritid

Begynnelsen

Ole F. Bergan (1876–1956) fant opp ryggsekken med meis i 1908. Det var under en jakttur på Skrimfjellet at ideen ble unnfanget. Han bøyde en briskekvist og formet den etter ryggen for å gi skikkelig passform. I ettertid videreutviklet han meisen og skiftet brisken med lette stålrør og remmer. Bergan gjorde en rekke oppfinnelser og tok ut 45 patenter. Blant dem kan nevnes den første step in/step out skibinding, elektrisk harpun til hvalfangst, tømmerslede med brems og en ventil-løs forbrenningsmotor. 
Christiania-grossereren Sverre Young så potensialet i Bergans oppfinnelse. Han kjøpte patentet for 1 500 norske kroner. Sverre Young var selv en aktiv produktutvikler og forsøkte blant annet å løse bæreproblemet som oppstår i interaksjon skuldre/hofte i menneskelig gange, (human gait). Sverre Young engasjerte senere en egen produktutvikler, sannsynligvis som verdens første i ryggsekkbransjen. 
I 1913 kjøpte også det norske Forsvaret Bergans ryggsekker. Polfarere som Roald Amundsen, Lincoln Ellsworth og General Bruce fra Mount Everest ekspedisjonen, benyttet Bergans ryggsekker. Bergans ryggsekker var med på flere verdensutstillinger og høstet mange priser. Bergansmeisen var i sin tid patentert i 22 land og Bergans eksporterte sine ryggsekker til de fleste land i verden. På midten av 1920-tallet gikk patentet ut, og med det den viktigste beskyttelsen.

Brannen

1980-tallet ble en turbulent tid for Bergans. I 1986 brant fabrikken ned til grunnen. Varer og halvfabrikata for 20 millioner norske kroner gikk tapt, i tillegg til mønstre til all produksjon. Bergans måtte sprette opp produktene sine og tegne av tapte mønstre. Hele varelageret for sesongen 1986 og 1987 brant opp. Bergans var i prinsippet borte fra markedet. Fabrikken ble bygget opp igjen, og et år senere flyttet Bergans inn i en av Norges mest moderne tekstilfabrikker. Bergans klarte ikke å få igang en lønnsom drift, og fabrikken i Nord-Odal med sine 100 ansatte, ble nedlagt i 1990. Produksjonen ble flyttet til Asia.

Nye produkter

Bergans utviklet så et helt nytt bæresystem som fikk navnet «QSS». I 1996 gikk Bergans fra å være hovedsakelig en leverandør av sekker og utstyr, til også å levere teknisk bekledning. I 2001 gikk de bort fra unisex-størrelser og lanserte egne modeller for kvinner, og laget tekniske klær for barn. Bedriften flyttet til større lokaler i Hokksund, og 2001 er også første året Bergans går inn som sponsor for 71° nord.
Bergans vokste fra 8,6 mill. i omsetning i 1991, til 530 mill. i 2009.
Arrestlokale

Et arrestlokale er et lokale der personer under arrest holdes frihetsberøvet frem til de løslates eller overføres til et fengsel.
Nærøy

Samfunn

Administrasjonssenteret i Nærøy kommune er Kolvereid som er Norges minste by. Andre tettsteder er  Abelvær, Foldereid, Ottersøya, Måneset og Gravvik. Kommunen kan nås med hurtigbåt fra Namsos.
Val landbruksskole ligger i Nærøy.

Næringsliv

Viktige næringer er fiskerinæring, landbruk samt endel båtbyggerindustri (f. eks Moen slip).

Kultur

Fingalshula, som har Norges største samling av hulemalerier, ligger i Gravvik, Nærøy.
Nærøy og Nærøya kirke som er en overbygd kirkeruin fra 1100-tallket, er i dag et kultiurminne i Ytre Namdalen.

Tusenårssted

Kommunens tusenårssted er øya Nærøya, med Nærøya kirke fra middelalderen som hovedattraksjon. Det er i tillegg etablert en kultur- og
natursti på øya, som også er kommunens bidrag til Fotefar mot Nord. Nærøya, eller Njords øy, var religiøst og administrativt senter fra den
eldre jernalder og fram til midten av 1800-tallet. Øya er i privat eie, og er kun tilgjengelig med båt.
Det kommunale tusenårstreet, en ask, er plantet utenfor Kulturhuset i Nærøy, i kommunesenteret Kolvereid. I tillegg ble det plantet tusenårstrær i disse grendene i kommunen; Abelvær (ved Abelvær Vel), Naustbukta (ved Gravvik hagelag), Foldereid (ved Foldereid hagelag), Ottersøy (ved Ottersøy hagelag), Indre Nærøy (ved Fikkan og omegn Vel), Lund (ved Lund grendelag), Salsbruket (ved Opløfjord Vel) og i Marøya (ved Smevikaunet Vel).
I tillegg fikk disse skolene tildelt hundremeterskog: Kolvereid skole (en lerk og en lønn), Værum skole, Måneset (en lerk og to lønn), Abelvær skole (to lerk og 1 lønn), Nærøy ungdomsskole (tre lerk og to lønn) og Fikkan skole (en lerk og en lønn).
Mus (slekt)

Slekten Mus og det videre begrepet «mus»

I norsk dagligtale brukes ordet «mus» også om andre medlemmer av musefamilien, eller smågnagere generelt, men denne artikkelen handler utelukkende om slekten Mus og dens medlemmer.
(Noen eksempler på andre grupper som har «mus» i navnet er hasselmus, hoppemus, spissmus og springmus. Arter med «mus» i navnet, uten at de tilhører slekten Mus, er bl.a. bergmus, brannmus, dvergmus, småskogmus, skogmus og storskogmus.)

Beskrivelse og levevis

Artene i slekten Mus blir fra 11 til 21 cm lange.
Som de aller fleste gnagere er museslekten nattaktive. De kompenserer for sitt dårlige syn med en god hørsel og luktesans.
Den vanligste dødsårsaken er predasjon. Katter, villhunder, rever, fugler, slanger, til og med enkelte leddyr jakter på Mus.

Forhold til mennesker

Mus brukes ofte i forskning, og da ofte som modellorganisme. Laboratoriemus (husmus) kan bli opptil to og et halvt år i laboratoriet. En vanlig Mus i naturen lever derimot bare omkring fire måneder. 
Mus holdes også som kjæledyr.
Mus regnes noen ganger som skadedyr, da de kan gjøre skade på avlinger og bygninger og spre sykdommer gjennom parasitter og avføring.
Mimoniades

Utseende

Middelsstore (vingespenn ca. 50 millimeter) smygere med forholdsvis lange, smale vinger. Oversiden er svart eller sølvgrå med oransje eller rosa tverrbånd eller flekker, undersiden har gjerne et blålig eller grønnlig, metallisk skinn.

Levevis

Disse smygerne lever i forholdsvis høytliggende områder (for eksempel 3000 meter over havet). Lite er kjent om biologien deres, men de er funnet i områder sterkt preget av oppdyrking og hogst.

Utbredelse

Artene er utbredt i Sør-Amerika med et tyngdepunkt i Brasil.
El Cid

Rodrigo Díaz de Vivar (født 1044 i Vivar nær Burgos, død 10. juli 1099 i Valencia) bedre kjent som El Cid Campeador var en spansk adelsmann kjent for å ha tatt Valencia fra maurerne etter å ha blitt forvist fra Castilla av kong Alfonso VI. Etter den vellykkede beleiringen gjorde han Valencia til hovedsete i sitt nye kongerike. Navnet El Cid er direkte avledet av ordet  "al-sayyid", arabisk for «mektig herre»,  og kallenavnet «El Campeador» (som han fikk av sine kristne tilhengere) betydde seierherre. El Cid døde som en umåtelig rik mann og har siden blitt en spansk nasjonalhelt. Men han skal ha tjent muslimer like gjerne som kristne. En periode like etter at han forlot Alfonso VII ledet han hæren til det muslimske Zaragoza i byens forsvar mot den samme Alfonso VII´s beleiring. 
Ifølge legenden skulle El Cids hustru etter hans død ha bundet fast den døde kroppen ikledd rustning på hans berømte stridshest Babieca og sendt denne ut i strid mot maurerne som beleiret Valencia. Denne legenden ble brukt i filmen om El Cid fra 1961. I virkeligheten døde El Cid  i sin egen seng og ble begravet på vanlig vis flere år før beleiringen inntraff.
Hassan Ali Khaire

Tidlig liv

Khaire kom til Vestre Slidre som flyktning i slutten av 1980-årene. Han hadde i 2017 både somalisk og norsk statsborgerskap.
Hassan Ali Khaire tilhører i likhet med den forrige presidenten Hassan Sheikh Mohamud hawiye-klanen, men er fra underklanen murosade; president Mohamed Adullahi Mohamed – som utnevnte Khaire – tilhører darod-klanen, men Hassan Khaire er giftet inn i familien til den nye presidenten.

Karriere

Hassan Ali Khaire var leder av Norsk somalisk råd (NRC) fra 2000 til 2002. I 2006 ble han Flyktninghjelpens ansvarlige for Somalia. Han var fra 2011 til 2014 organisasjonens regionaldirektør for Afrikas horn.
Han har i tillegg hatt en lederrolle i det britiske selskapet Soma Oil and Gas. I 2012 var han med i en bilkortesje som på den somalisk-kenyanske grensen ble angrepet av væpnede opprørere.
Flyktninghjelpen inkludert Hassan Khaire som hadde fungert som regionansvarlig, ble anklaget for grov uansvarlighet blant annet fordi de valgte å ikke ha væpnede vakter, og tapte en erstatningssak i norsk rett. Han har også vært anklaget for korrupsjon gjennom sitt tidligere arbeid i Somaoil, men anklagen ble frafalt på grunn av mangel på bevis, selv om det fortsatt var grunn til mistanke. FNs monitorgruppe anklaget Khaire for samarbeid med Shabaab, men dette ble senere dementert av gruppen etter trussel om injuriesak fra Khaires advokater.
Khaire ble 23. februar 2017 av landets president, Mohamed Abdullahi Mohamed, selv amerikansk statsborger, utnevnt som statsminister i Somalia. Forslaget må godkjennes av landets nasjonalforsamling.
Han ble bekreftet som statsminister av parlamentet den 1. mars 2017.
Libertas (øl)

Libertas er et ølmerke som produseres av Costa Rica's Craft Brewing Company i Costa Rica. Det er av typen pale ale, og markedsføres som «tropical golden ale». Det har et alkoholinnhold på 4,7 %. Det selges på fat og på 0,33-litersflasker.
Dyrevernloven

Lov om dyrevern (LOV 1974-12-20 nr. 73), eller dyrevernloven som den også kalles, var en lov som regulerte pattedyrs, fuglers, padders, frosks, salamanders, krypdyrs, fisks og krepsdyrs velferd i Norge. Loven ble vedtatt 20. desember 1974.
I 2009 ble loven erstattet av Lov om dyrevelferd.
Kalevi Sorsas første regjering

Kalevi Sorsas første regjering var Republikken Finlands 56. regjering som bestod av SDP, Centerpartiet, SFP og LFP. Regjeringen regjerte fra 4. september 1972 til 13. juni 1975. Oljekrisen 1973 innebar økonomiske vanskeligheter for Finland og regjeringssamarbeidet ble vanskeliggjort av de endrede betingelsene. Tilslutt utlyste president Urho Kekkonen nyvalg i 1975. Regjeringen ble erstattet av en upolitisk embetsmannsregjering for de siste månedene før riksdagsvalget i 1975.
Hopen-ulykken

Hopen-ulykken fant sted 28. august 1978 på øya Hopen da et sovjetisk bombefly av typen Tupolev Tu-16 styrtet i Werenskjoldfjellet. Besetningen på syv omkom. Ulykken utløste en politisk krise mellom Sovjet og Norge og sovjeterne truet blant annet med å bruke marinesoldater for å få tilgang til vraket.
Witold Lutosławski

Bakgrunn

Witold Lutosławski vokste opp i en musikalsk familie. Fra barnealder fikk jan undervisning i klaver og fiolin, og studerte deretter komposisjon i Warszawa.  Parallelt til musikkutdannelsen studerte han matematik-naturvitenskapelige fag. Han fant flere elementer i disse fag som kan kunne nyttiggjøre seg i sin senere kompositoriske virke.

Komponist og dirigent

Hans første verker var påvirket av polsk folkemusikk. Han begynte å utvikle sin egen stil på slutten av 1950-tallet, og fra den tid av har komposisjonene hans innarbeidet hans egne metoder til å oppbygge harmonier av små grupper intervaller. Det inngår også elementer av tilfeldighet i rytmen. 
Hans komposisjoner (som han selv dirigerte med stor fremgang) omfatter fire symfonier, en konsert for orkester, flere konserter for solo og orkester, og orkestrale sangsykler.
Under kommunistregimet i Polen ble han bannlyst av den stalinistisk pregede staten for å være formalist og for elitær - lite tilgjengelig for det alminnelige folk, og hans musikk var i mange år tilgjengelig kun for eliten. På simn side motsatte Lutosławski selv alltid den såkalte sosialistiske realisme innen kunsten.
I 1960-årene begynte Lutosławskis virksomhet som dirigent. Fra sitt samarbeid med orkesteret håpet Lutosławski på den ene side på en bedre tilpassing av sine verker til orkesterappartates prakriske muligheter, og på den annen side nye impulsre for sin komponisrvirksomhet.
På 1980-tallet støttet han Solidaritetsbevegelsen, og etter systemskiftet i 1989 ble han rehabilitert.
Lutosławski har blant annet skrevet fire symfonier, en konsert for orkestra, flere andre konserter, kammermusikk samt sangsykluser.
Han døde i 1994, og ligger gravlagt på Powązki-kirkegården i Warszawa.
Svovel-jod syklusen

Svovel-jod syklusen (S-I syklus) er en serie med termokjemiske prosesser brukt til hydrogenproduksjon.
S-I syklusen består av tre kjemiske reaksjoner som til sammen spalter vann i hydrogen og oksygen. Alle andre kjemikalier gjenbrukes. Prosessen krever en varmekilde.

Forskning

S-I syklusen ble oppfunnet hos General Atomics på 70-tallet. Det japanske atomenergibyrået (JAEA) har utført vellykkete eksperiment med S-I syklusen med det formål å bruke fjerdegenerasjons atomreaktorer til å produsere hydrogen. (Japanerne kaller forøvrig sykelen for IS sykelen.) Videreutvikling av prosessen foregår med støtte fra flere land.

Utfordringer for materialteknologien

S-I syklusen involverer prosessen med korrosive kjemikalier med temperaturer opp mot 1000°C. Materialer som kan motstå kjemikaliene under slike forhold er helt avgjørende for at prosessen skal bli økonomisk gjennomførbar. Se
for en liste over materialer som forskere vurderer for formålet.

Rolle i hydrogenøkonomien

S-I syklusen har blitt lagt fram som en god måte å produsere hydrogen for en kommende hydrogenbasert økonomi. Med en effektivitet på rundt 50% er prosessen mer effektiv enn elektrolyse og krever ikke tilførsel av hydrokarboner, slik visse andre prosesser krever. Den krever bare varme, som kan tilbys både fra el-nettet og solfangere. Men mye forskning gjenstår før S-I syklusen kan bli en dugende produksjonsmetode for hydrogen.
Asialekene 1986

Asialekene 1986 var de tiende Asialekene, de ble arrangert i Seoul i Sør-Korea i perioden 20. september til 5. oktober 1986. Det var over 4 800 utøvere fra 27 nasjoner som deltok i tjuefem sporter. Kina ble beste nasjon med nittifire gullmedaljer foran Sør-Korea med nittitre.
Orb (elv)

Orb er en 135 km lang elv i departementet Herault sør i Frankrike. Den renner gjennom byene Béziers og Bédarieux før den munner ut i Middelhavet ved Valras-Plage.
Llanos

Llanos (spansk: Los Llanos; uttales: yä'nōs), «sletteland, prærie», er en vidstrakt tropisk gresslette i Colombia og Venezuela. Den ligger mellom Andesfjellenes østkjeder (Cordillera Oriental og Cordillera de Mérida) og elven Orinoco.
Llanos er en stor, varm region med bølgende gressletter brutt av lavtliggende platåfjell, krattskog og spredte palmer. Høyden over havet varierer mellom 100 og 300 meter. I den tørre årstiden (november-april) er gresset sprøtt, gulnet og uspiselig. I regntiden er mye av området oversvømmet. Regionen er tynt befolket, og fedrift er dominerende næringsvei. Med flomkontroll og vannlagringsprosjekter i regionen, har deler av Llanos blitt omgjort til fruktbart jordbruksland. Det er også funnet olje. Områdets eksperter på fedrift, llaneros, som tilsvarer pampaens gauchos, er av blandet spansk, indiansk og afrikansk herkomst.